CELEX: 31983R0405
Language: el
Date: 1983-02-21 00:00:00
Title: Κανονισμός (ΕΟΚ) αριθ. 405/83 του Συμβουλίου της 21ης Φεβρουαρίου 1983 για την τροποποίηση του κανονισμού (ΕΟΚ) αριθ. 180/83 περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων που εφαρμόζονται στα σκάφη που είναι νηολογημένα στις νήσους Φερόε

Avis juridique important

|

31983R0405

Κανονισμός (ΕΟΚ) αριθ. 405/83 του Συμβουλίου της 21ης Φεβρουαρίου 1983 για την τροποποίηση του κανονισμού (ΕΟΚ) αριθ. 180/83 περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων που εφαρμόζονται στα σκάφη που είναι νηολογημένα στις νήσους Φερόε  

Επίσημη Εφημερίδα αριθ. L 052 της 25/02/1983 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 405/83 ΤΟΥ ΣΥΜΒΟΥΛΙΟΥ  της 21ης Φεβρουαρίου 1983  για την τροποποίηση του κανονισμού (ΕΟΚ) αριθ. 180/83 περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων που εφαρμόζονται στα σκάφη που είναι νηολογημένα στις νήσους Φερόε  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία αλιείας μεταξύ της Ευρωπαϊκής Οικονομικής Κοινότητας αφενός και της κυβερνήσεως της Δανίας και της τοπικής κυβερνήσεως των νήσων Φερόε αφετέρου (1),  τον κανονισμό (ΕΟΚ) αριθ. 170/83 του Συμβουλίου της 25 Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (2), και ιδίως τα άρθρα 3 και 11,  την πρόταση της Επιτροπής,  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 180/83 (3), θέσπισε ορισμένα ενδιάμεσα μέτρα διατηρήσεως και διαχειρίσεως των αλιευτικών πόρων που εφαρμόζονται στα σκάφη που είναι νηολογημένα στις νήσους Φερόε·  ότι, σύμφωνα με τη διαδικασία που προβλέπεται στην προαναφερθείσα συμφωνία αλιείας, τα μέρη προέβησαν σε διαβουλεύσεις σχετικά με τις άδειες αλιείας για το 1983·  ότι μετά από τις διαπραγματεύσεις αυτές είναι αναγκαίο να τροποποιηθούν τα μέτρα για τις άδειες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 2 του κανονισμού (ΕΟΚ) αριθ. 180/83 αντικαθίσταται από το ακόλουθο κείμενο:  «2. Η έκδοση αδειών στο πλαίσιο της παραγράφου 1 υπόκειται στον όρο ο αριθμός των αδειών που ισχύουν για μια οποιαδήποτε ημέρα να μην υπερβαίνει τις:  α) 14 για την αλιεία του σκουμπριού στις διαιρέσεις CIEM VI a ) (βόρεια των 56° 30' βόρεια) και VII e), f) και h), του σπρατ στις διαιρέσεις CIEM IV και VI α) (βόρεια των 56° 30' βόρεια), του σαυριδιού στις διαιρέσεις CIEM IV, VI a) (βόρεια των 56° 30 ' βόρεια) και VII e), f) και h), και της ρέγγας στη διαίρεση CIEM VI a) (βόρεια των 56° 30' βόρεια)·  β) 12 για την αλιεία του μπακαλιάρου της Νορβηγίας στις διαιρέσεις CIEM IV και VI a) (βόρεια των 56° 30' βόρεια) και του αμμοδύτη στη διαίρεση CIEM IV·  γ) για για την αλιεία της γαρίδας του Βορρά (Pandelus borealis ):  - 9 στη διαίρεση CIEM XIV,  - 5 στην υποζώνη NAFO 1 (νότια των 68° βόρεια)·  δ) 20 για την αλιεία της λίγκας και του μπρόσμιου στη διαίρεση CIEM VI b)· ωστόσο, τα σκάφη που αλιεύουν ταυτόχρονα δεν μπορεί να είναι περισσότερα από δέκα·  ε) 14 για την αλιεία της μπλε λίγκας στις διαιρέσεις CIEM VI a ) (βόρεια 56° 30' βόρεια) και VI b)·  στ) 3 για την αλιεία των ιππογλώσσων της Γροιλανδίας στην υποζώνη NAFO 1 και στη διαίρεση CIEM XIV·  ζ) 16 για την αλιεία της γουρλομάτας στη διαίρεση CIEM VII (δυτικά των 12° δυτικά) και στις διαιρέσεις CIEM VI a) (βόρεια των 56° 30' βόρεια) και VI b)·  η) 3 για την αλιεία της λάμνας σε ολόκληρη την κοινοτική ζώνη εκτός από τη ζώνη NAFO 3 PS·  θ) 6 για την αλιεία του σεβαστού στις διαιρέσεις CIEM XIV.».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 30 Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Φεβρουαρίου 1983.  Για το Συμβούλιο  Ο Πρόεδρος  H. W. LAUTENSCHLAGER  (1) ΕΕ αριθ. L 226 της 22. 9. 1980, σ. 11.  (2) ΕΕ αριθ. L 24 της 27. 1. 1983, σ. 1.  (3) ΕΕ αριθ. L 24 της 27. 1. 1983, σ. 97.